**GRADONAČELNIK**

**KLASA:** **402-05/24-01/9**

**URBROJ:2196-1-02-24-3**

Vukovar, 06. prosinca 2024.

Na temelju članka 47. stavka ­­­­­­­3. točke 31. Statuta Grada Vukovara ("Službeni vjesnik“ Grada Vukovara br. 4/09, 7/11, 4/12, 7/13, 7/15, 1/18, 2/18 – pročišćeni tekst7/19, Odluka Ustavnog suda RH, 3/20, 3/21 i 15/22) i članka 26. Odluke o utvrđivanju kriterija, mjerila i postupaka za odobravanje financiranja programa i projekata od interesa za opće dobro koje provode udruge na području grada Vukovara ("Službeni vjesnik" Grada Vukovara broj 12/24), gradonačelnik Grada Vukovara donosi

**ODLUKU**

o osnivanju i imenovanju Povjerenstva

**Članak 1.**

Osniva se Povjerenstvo za provjeru propisanih (formalnih) uvjeta i za ocjenjivanje Javnog natječaja „Obilježavanje važnijih obljetnica i očuvanja uspomena na Domovinski rat u 2025. godini“, kao savjetodavno tijelo gradonačelnika.

**Članak 2.**

Imenuje se u Povjerenstvo iz točke I. ove odluke:

1. Zlatko Zaoborni, Savjet za branitelje Grada Vukovara – predsjednik,
2. Dado Marković, Zajednica sportskih udruga grada Vukovara– član,
3. Kristina Božić Živanović, Grad Vukovar – članica,

Administrativnim tajnikom Povjerenstva imenuje se Matija Miličević.

**Članak 3.**

Zadaća Povjerenstva je provjera propisanih (formalnih) uvjeta, procjena prijava i izrada prijedloga gradonačelniku Grada Vukovara za dodjelu financijskih sredstava udrugama proisteklim iz Domovinskog rata.

**Članak 4.**

Članovi Povjerenstva iz članka 2. ove Odluke radit će sukladno proceduri navedenoj u Poslovniku povjerenstva koji je sastavni dio ove odluke.

**GRADONAČELNIK**

*Ivan Penava*